Lav et referat af nedenstående tekst:

Tekst:
Præcis hvorfor tre mænd sent fredag aften besluttede sig for at bryde ind på skrotpladsen på Nordvestvej i Aars, vides ikke præcist. Men faktum er, at de ikke havde held med deres forehavende. Kl. 22.55 modtog Nordjyllands Politi en anmeldelse af indbruddet og sendte en patrulje til stedet. -Og der når vi faktisk ned og kan anholde dem på fersk gerning, siger Poul Fastergaard, vagtchef ved Nordjyllands Politi. De tre mænd, der alle er af udenlandsk herkomst, blev anholdt uden dramatik, da de forsøgte at forlade skrotpladsen i en varebil fyldt med metalskrot. De tre mænd er sigtet for indbrud og er fortsat i gang med at blive afhørt, oplyser vagtchefen. Mændene bliver fremstillet i grundlovsforhør lørdag middag ved retten i Aalborg.

Referat:
Tre indbrudstyve havde langt fra held med deres forehavende fredag aften, da de forsøgte at stjæle skrot på en adresse i Aars.